Source: https://pharmacafennica.fi/spc/49716250
Timestamp: 2019-10-14 15:51:47+00:00
Document Index: 10571798

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

FLUARIX TETRA injektioneste, suspensio, esitäytetty ruisku - Pharmaca Fennica
FLUARIX TETRA injektioneste, suspensio, esitäytetty ruisku
Influenssavirus (inaktivoitu, fragmentit) seuraavista kannoista*:
A/Brisbane/02/2018 (H1N1)pdm09 ‑kannan kaltainen virus (A/Brisbane/02/2018, IVR-190) 15 mikrogrammaa HA:ta**
A/Kansas/14/2017 (H3N2) ‑kannan kaltainen virus (A/Kansas/14/2017, NYMC X-327) 15 mikrogrammaa HA:ta**
B/Colorado/06/2017 ‑kannan kaltainen virus (B/Maryland/15/2016, NYMC BX-69A) 15 mikrogrammaa HA:ta**
B/Phuket/3073/2013 ‑kannan kaltainen virus (B/Phuket/3073/2013, villi tyyppi) 15 mikrogrammaa HA:ta**
per 0,5 ml:n annos
* monistettu terveiden kanaparvien hedelmöitetyissä munissa
** hemagglutiniini
Rokote vastaa Maailman terveysjärjestön (WHO) suositusta (pohjoinen pallonpuolisko) ja EU:n suositusta kaudelle 2019/2020.
Tämä valmiste sisältää noin 3,75 mg natriumkloridia ja noin 1,3 mg dinatriumfosfaattidodekahydraattia per annos (ks. kohta Varoitukset ja käyttöön liittyvät varotoimet).
Tämä valmiste sisältää noin 0,2 mg kaliumdivetyfosfaattia ja noin 0,1 mg kaliumkloridia per annos (ks. kohta Varoitukset ja käyttöön liittyvät varotoimet).
Fluarix Tetra ‑rokotteessa voi olla jäämiä valmistusprosessissa käytettävistä aineista eli kananmunasta (esim. ovalbumiini, kanan proteiinit), formaldehydistä, gentamisiinisulfaatista ja natriumdeoksikolaatista (ks. kohta Vasta-aiheet).
Fluarix Tetra on tarkoitettu käytettäväksi aikuisten ja 6 kuukautta täyttäneiden lasten aktiiviseen immunisointiin rokotteen sisältämien influenssa A ‑viruksen kahden alatyypin ja influenssa B ‑viruksen kahden tyypin aiheuttamaa influenssaa vastaan (ks. kohta Farmakodynamiikka).
Fluarix Tetra ‑rokotteen käytön täytyy perustua virallisiin suosituksiin.
On suositeltavaa uusia rokotus vuosittain ajankohtaisella rokotteella, sillä immuniteetti heikkenee rokotuksen jälkeisen vuoden aikana, ja kiertävät influenssakannat voivat muuttua vuosittain.
Aikuiset: 0,5 ml
6 kuukautta täyttäneet lapset: 0,5 ml
Alle 9-vuotiaille lapsille, joita ei ole aiemmin rokotettu influenssaa vastaan, täytyy antaa toinen annos aikaisintaan 4 viikon kuluttua.
Alle 6 kuukauden ikäiset lapset: Fluarix Tetra ‑rokotteen turvallisuutta ja tehoa alle 6 kuukauden ikäisten lasten hoidossa ei ole varmistettu.
Rokote annetaan injektiona lihakseen.
Yliherkkyys vaikuttaville aineille tai kohdassa Apuaineet mainituille apuaineille tai mille tahansa aineelle, josta voi olla jäämiä valmisteessa, kuten kananmunalle (ovalbumiini, kanan proteiinit), formaldehydille, gentamisiinisulfaatille ja natriumdeoksikolaatille.
Rokotusta on lykättävä, jos potilaalla on kuumetauti tai akuutti infektio.
Hyvän kliinisen käytännön mukaan potilaan esitiedot (etenkin tiedot aiemmista rokotuksista ja mahdollisista haittatapahtumista) käydään läpi ja hänelle tehdään terveystarkastus ennen rokottamista.
Kuten kaikkia pistettäviä rokotteita annettaessa, on aina oltava valmius ripeään, asianmukaiseen lääketieteelliseen hoitoon ja valvontaan siltä varalta, että rokotteen annon jälkeen kehittyy anafylaksiakohtaus.
Vasta-ainevaste voi olla riittämätön, jos potilaalla on endogeeninen tai iatrogeeninen immunosuppressiotila.
Fluarix Tetra ei suojaa kaikilta mahdollisilta influenssaviruskannoilta. Fluarix Tetra on tarkoitettu suojaamaan rokotteen valmistuksessa käytetyiltä viruskannoilta ja niitä läheisesti muistuttavilta kannoilta.
Kuten kaikkien rokotteiden yhteydessä, kaikille rokotetuille ei välttämättä kehity suojaavaa immuunivastetta.
Fluarix Tetra ‑rokotetta ei saa missään tilanteessa antaa verisuoneen.
Kuten kaikki lihakseen annettavat rokotteet, Fluarix Tetra on annettava varoen, jos potilaalla on trombosytopenia tai jokin hyytymishäiriö. Näillä potilailla voi esiintyä verenvuotoa, kun valmiste on annettu lihakseen.
Pyörtymistä voi esiintyä minkä tahansa rokotuksen jälkeen tai jopa ennen rokotusta, etenkin nuorilla. Kyseessä on psykogeeninen reaktio neulanpistoon. Tähän voi liittyä monia neurologisia löydöksiä kuten ohimeneviä näköhäiriöitä, parestesiaa ja toonis-kloonisia raajaliikkeitä potilaan toipuessa. On tärkeää ryhtyä varotoimiin pyörtymisestä johtuvien vammojen ehkäisemiseksi.
Vaikutus serologisiin testeihin
Tämä lääkevalmiste sisältää kaliumia alle 1 mmol (39 mg) per annos, eli sen voidaan sanoa olevan ”kaliumiton”.
Fluarix Tetra voidaan antaa samanaikaisesti pneumokokkipolysakkaridirokotteen kanssa 50 vuotta täyttäneille potilaille (ks. kohta Farmakodynamiikka).
Jos Fluarix Tetra annetaan yhtä aikaa toisen pistettävän rokotteen kanssa, rokotteet on aina annettava eri pistoskohtiin.
Pistoskohdan kivun esiintymistiheyttä ilmoitettiin inaktivoitua nelivalenttista influenssarokotetta (D-QIV) ja 23-valenttista pneumokokkipolysakkaridirokotetta (PPV23) yhtä aikaa saaneilla henkilöillä yhtä yleisesti kuin pelkkää PPV23-rokotetta saaneilla ja yleisemmin kuin pelkkää D-QIV-rokotetta saaneilla.
Influenssarokotuksen jälkeen on todettu vääriä positiivisia tuloksia HIV1:n, hepatiitti C:n ja etenkin HTLV1:n vasta-aineita mittaavissa serologisissa ELISA-testeissä. Western Blot ‑tekniikka paljastaa väärät positiiviset ELISA-testitulokset. Ohimenevät väärät positiiviset reaktiot voivat johtua rokotteen tuottamasta IgM-vasteesta.
Inaktivoituja influenssarokotteita voidaan antaa raskauden kaikissa vaiheissa. Turvallisuudesta on saatavilla enemmän tietoa toisen ja kolmannen raskauskolmanneksen ajalta kuin ensimmäisen kolmanneksen ajalta. Inaktivoitujen influenssarokotteiden maailmanlaajuiseen käyttöön perustuvat tiedot eivät kuitenkaan viittaa siihen, että rokote aiheuttaisi haittaa sikiölle tai äidille.
Fluarix Tetra ‑rokotetta voidaan käyttää imetyksen aikana.
Fluarix Tetra ‑rokotteella ei ole haitallista vaikutusta ajokykyyn ja koneiden käyttökykyyn.
Rokotuksen jälkeen kaikissa ikäryhmissä ilmoitettiin yleisimpänä paikallisena haittavaikutuksena pistoskohdan kipua (15,6–40,9 %).
18 vuotta täyttäneillä aikuisilla yleisimmin ilmoitettuja rokotuksen jälkeen esiintyneitä yleisluonteisia haittavaikutuksia olivat väsymys (11,1 %), päänsärky (9,2 %) ja lihaskipu (11,8 %).
6–17-vuotiailla yleisimmin ilmoitettuja rokotuksen jälkeen esiintyneitä yleisluonteisia haittavaikutuksia olivat väsymys (12,6 %), lihaskipu (10,9 %) ja päänsärky (8,0 %).
3–5-vuotiailla yleisimmin ilmoitettuja rokotuksen jälkeen esiintyneitä yleisluonteisia haittavaikutuksia olivat uneliaisuus (9,8 %) ja ärtyneisyys (11,3 %).
6 kuukauden – 3 vuoden ikäisillä yleisimmin ilmoitettuja rokotuksen jälkeen esiintyneitä yleisluonteisia haittavaikutuksia olivat ärtyneisyys/ärtyisyys (14,9 %) ja ruokahaluttomuus (12,9 %).
Fluarix Tetra ‑rokotteen käytön yhteydessä eri ikäryhmissä ilmoitetut haittavaikutukset kutakin annosta kohti esitetään seuraavia yleisyysluokkia käyttäen:
Aikuisilla toteutetussa kliinisessä Fluarix Tetra ‑tutkimuksessa arvioitiin haittavaikutusten ilmaantuvuutta 18 vuotta täyttäneillä tutkittavilla, jotka saivat yhden annoksen Fluarix Tetra ‑rokotetta (N = 3 036) tai Fluarix-rokotetta (kolmivalenttinen influenssarokote) (N = 1 010).
Seuraavia haittavaikutuksia on ilmoitettu per annos:
Heitehuimaus1
Ruoansulatuskanavan oireet (mm. pahoinvointi, oksentelu, ripuli ja/tai vatsakipu)
Hikoilu2
Pistoskohdan kipu, väsymys
Pistoskohdan punoitus, pistoskohdan turvotus, vilunväristykset, kuume, pistoskohdan kovettuma2
Pistoskohdan verenpurkauma1, pistoskohdan kutina1
1Ilmoitettu spontaanisti haittavaikutuksena
2Ilmoitettu aiemmissa Fluarix-tutkimuksissa
Lapset (ikä 6 kuukautta – < 18 vuotta)
Kahdessa kliinisessä tutkimuksessa arvioitiin Fluarix Tetra ‑rokotteen reaktogeenisuutta ja turvallisuutta lapsilla, jotka saivat vähintään yhden annoksen Fluarix Tetra ‑rokotetta tai vertailurokotetta.
Yhteen tutkimukseen otettiin 3 – < 18 vuoden ikäisiä lapsia, jotka saivat Fluarix Tetra ‑rokotetta (N = 915) tai Fluarix-rokotetta (N = 912). Toiseen tutkimukseen otettiin 6 – < 36 kuukauden ikäisiä lapsia, jotka saivat Fluarix Tetra ‑rokotetta (N = 6 006) tai vertailurokotetta, joka ei ollut influenssarokote (N = 6 012) (ks. kohta Farmakodynamiikka).
6 – < 36
3 – < 6
6 – < 18
Ärtyneisyys/ärtyisyys
Ruoansulatuskanavan oireet (mm. pahoinvointi, ripuli, oksentelu ja/tai vatsakipu)
Kuume (≥ 38,0 °C)
Pistoskohdan kutina1
Pistoskohdan kovettuma2
Ei tied. = ei kysytty tässä ikäryhmässä
Ei ilm. = ei ilmoitettu
Markkinoille tulon jälkeen ilmoitetut tiedot
Seuraavia haittavaikutuksia on todettu Fluarix- ja/tai Fluarix Tetra ‑rokotteiden markkinoille tulon jälkeisessä seurannassa1.
Ohimenevä lymfadenopatia
Allergiset reaktiot (myös anafylaktiset reaktiot)
Neuriitti, akuutti disseminoitunut enkefalomyeliitti, Guillain–Barrén oireyhtymä2
Nokkosihottuma, kutina, punoitus, angioedeema
Influenssan kaltainen sairaus, yleinen sairaudentunne
1Kolme Fluarix-rokotteen influenssakannoista on mukana myös Fluarix Tetra ‑rokotteessa.
2Guillain–Barrén oireyhtymää on ilmoitettu spontaanisti Fluarix- ja Fluarix Tetra ‑rokotusten jälkeen, mutta syy-yhteyttä rokotusten ja Guillain–Barrén oireyhtymän välillä ei ole todettu.
Yliannostus ei todennäköisesti aiheuta mitään odottamattomia vaikutuksia.
Farmakoterapeuttinen ryhmä: Influenssarokotteet, ATC-koodi: J07BB02
Fluarix Tetra ‑valmisteella toteutetaan aktiivinen immunisaatio rokotteen sisältämiä neljää influenssaviruskantaa vastaan (kaksi A-alatyyppiä ja kaksi B-tyyppiä).
Fluarix Tetra indusoi humoraalista vasta-ainemuodostusta hemagglutiniineja vastaan. Nämä vasta-aineet neutraloivat influenssaviruksia.
Kun hemagglutinaatiota inhiboivien (HI) vasta-aineiden titterit on mitattu inaktivoituja influenssaviruksia sisältävän rokotteen annon jälkeen, vasta-ainetitterit eivät ole korreloineet spesifisesti suojaan influenssataudilta. HI-vasta-ainetittereitä on kuitenkin käytetty rokotteen tehon mittarina. Joissakin ihmisellä toteutetuissa altistustutkimuksissa HI-vasta-ainetitterit, joiden arvo on ollut ≥ 1:40, ovat tuottaneet suojan influenssataudilta jopa 50 %:lle tutkittavista.
Teho 6–35 kuukauden ikäisillä lapsilla:
Fluarix Tetra ‑rokotteen tehoa arvioitiin kliinisessä D-QIV-004-tutkimuksessa. Kyseessä oli satunnaistettu, havainnoijasokkoutettu tutkimus, jonka vertailurokote ei ollut influenssarokote ja joka toteutettiin vuosien 2011–2014 influenssakausina. Terveet, 6–35 kk ikäiset tutkittavat satunnaistettiin suhteessa 1:1 saamaan Fluarix Tetra ‑rokotetta (N = 6 006) tai vertailurokotetta, joka ei ollut influenssarokote (N = 6 012). Lapset saivat 1 annoksen (jos heidät oli rokotettu aiemmin influenssaa vastaan) tai 2 annosta noin 28 päivän välein.
Fluarix Tetra ‑rokotteen tehon arviointiperusteena oli teho käänteiskopioijaentsyymiä hyödyntävällä polymeraasiketjureaktiolla (RT-PCR) vahvistetun influenssa A- ja/tai influenssa B ‑taudin ehkäisyssä (keskivaikeat tai vaikeat tapaukset ja kaikki vaikeusasteet) taudin aiheuttaneesta kausi-influenssakannasta riippumatta. Viikosta 2 rokotuksen jälkeen aina influenssakauden loppuun asti (noin 6 kk myöhemmin) tutkittavilta otettiin nenästä pyyhkäisynäytteitä kaikkien influenssan kaltaisten oireiden jälkeen, ja näytteet testattiin RT-PCR-tekniikalla influenssa A:n ja/tai B:n varalta. Kaikki RT-PCR-positiiviset näytteet testattiin edelleen soluviljelmässä. Tällöin arvioitiin elinkykyisyys ja se, vastasivatko viruskannat rokotteen viruskantoja.
Fluarix Tetra saavutti rokotteen tehon ennalta määritellyt ensisijaiset ja toissijaiset tavoitteet, jotka esitetään taulukossa 1.
Taulukko 1: Fluarix Tetra: Kohtausprosentit ja rokotteen teho 6–35 kk ikäisillä lapsilla (tutkimussuunnitelman mukainen tehon ATP-kohortti – aika tapahtumaan)
Aktiivinen vertailuvalmiste1
Rokotteen teho
Kohtausprosentti (n/N) (%)
Kohtausprosentti
Influenssa, kaikki vaikeusasteet6
RT-PCR-testillä vahvistettu
Viljelyllä vahvistettu
Viljelyllä vahvistettu, rokotteen kantoja vastaava
Keskivaikea tai vaikea influenssa7
RT-PCR-testillä vahvistettu alahengitysteiden tauti
RT-PCR-testillä vahvistettu akuutti välikorvatulehdus
lv: luottamusväli
1Lapsille annettiin ikää vastaava vertailurokote, joka ei ollut influenssarokote.
2Tutkittavien määrä tehon ja tapahtumaan kuluneen ajan ATP-kohortissa. Tähän kohorttiin otettiin tutkittavat, jotka täyttivät kaikki soveltuvuuskriteerit, joita seurattiin tehon suhteen ja jotka noudattivat tutkimussuunnitelmaa kyseiseen episodiin asti.
3Tutkittavat, jotka ilmoittivat vähintään yhden tapauksen raportointiaikana
42-tahoinen 97,5 % luottamusväli
52-tahoinen 95 % luottamusväli
6 Influenssa (kaikki vaikeusasteet) määriteltiin influenssan kaltaiseksi tautiepisodiksi (ts. kuume ≥ 38 °C ja jokin seuraavista kriteereistä: yskä, nuha, nenän tukkoisuus tai hengitysvaikeus) tai influenssavirusinfektion seuraukseksi (akuutti välikorvatulehdus tai alahengitysteiden tauti).
7 Keskivaikeiden tai vaikeiden influenssatapausten ryhmä oli influenssan (kaikki vaikeusasteet) alaryhmä, jossa täyttyi jokin seuraavista kriteereistä: kuume > 39 °C, lääkärin toteama akuutti välikorvatulehdus, lääkärin toteama alahengitystieinfektio, lääkärin toteamat vakava keuhkojenulkoinen komplikaatio, teho-osastohoito tai lisähapen tarve yli 8 tunnin ajan.
Eksploratiivisiin analyyseihin otettiin mukaan koko rokotettu kohortti, johon kuului 12 018 tutkittavaa (N = 6 006 Fluarix Tetra -ryhmässä, N = 6 012 verrokkiryhmässä). Fluarix Tetra esti tehokkaasti kunkin näistä 4 kannasta aiheuttamaa keskivaikeaa tai vaikeaa influenssaa (taulukko 2) siitä huolimatta, että kahden rokotekannan (A/H3N2 ja B/Victoria) antigeenit poikkesivat merkittävästi kiertävän viruksen antigeeneistä.
Taulukko 2: Fluarix Tetra: Kohtausprosentit ja rokotteen teho RT-PCR-testillä vahvistetun keskivaikean tai vaikean taudin estossa A-influenssan alatyypeittäin ja B-influenssakannoittain 6–35 kk ikäisillä lapsilla (koko rokotettu kohortti)
1Imeväisille annettiin ikää vastaava vertailurokote, joka ei ollut influenssarokote.
2Tutkittavien määrä koko rokotetussa kohortissa
4–7Antigeeneiltään rokotetta vastaavien kantojen osuus oli A/H1N1-viruksen kohdalla 84,8 %, A/H3N2-viruksen kohdalla 2,6 %, B/Victoria-viruksen kohdalla 14,3 % ja B/Yamagata-viruksen kohdalla 66,6 %.
RT-PCR-testillä vahvistettujen tapausten (kaikki vaikeusasteet) kohdalla Fluarix Tetra myös pienensi yleislääkärikäynnin riskiä 47 % (suhteellinen riski [RR] 0,53 [95 % lv 0,46; 0,61], eli 310 käyntiä vs. 583 käyntiä) ja päivystyskäynnin riskiä 79 % (RR 0,21 [95 % lv 0,09; 0,47], eli 7 käyntiä vs. 33 käyntiä). Antibioottien käyttö väheni 50 % (RR 0,50 [95 % lv 0,42; 0,60], eli 172 tutkittavaa vs. 341 tutkittavaa).
Teho 18–64 vuoden ikäisillä aikuisilla
Kliinisessä tutkimuksessa, johon osallistui yli 7 600 tutkittavaa Tshekissä ja Suomessa, arvioitiin Fluarixin tehoa viljelyllä vahvistettuja A- ja/tai B-influenssatapauksia vastaan tilanteissa, joissa viruksen antigeenit vastasivat rokotteen viruskantojen antigeenejä.
Tutkittavia seurattiin influenssan kaltaisen taudin varalta, ja tautitapaukset vahvistettiin viljelyllä (tulokset, ks. taulukko 3). Influenssan kaltainen tauti määriteltiin tilanteeksi, jossa tutkittavalla oli vähintään yksi yleisoire (kuume ≥ 37,8 °C ja/tai lihaskipu) ja vähintään yksi hengitystieoire (yskä ja/tai nielukipu).
Taulukko 3: Kohtausprosentit ja rokotteen teho torjua tautitapauksia, joiden yhteydessä oli näyttöä influenssa A- tai B-infektiosta, 18–64 vuoden ikäisillä aikuisilla (koko rokotettu kohortti)
Kohtausprosentit (n/N)1
Rokotteen teho (95 % lv2)
Antigeeneiltään vastaava, viljelyllä vahvistettu influenssa4
Kaikki viljelyllä vahvistetut influenssatapaukset (vastaavat, ei-vastaavat ja tyypittämättömät)5
1n/N: tapausmäärä/tutkittavien kokonaismäärä
2lv: luottamusväli
3AR: alaraja, YR: yläraja
4Rokotteen antigeenejä vastaavia, viljelyllä vahvistettuja A/New Caledonia/20/1999 (H1N1)- tai B/Malaysia/2506/2004 ‑influenssakantojen tapauksia ei esiintynyt Fluarix-ryhmässä eikä lumeryhmässä.
522:sta lisätapauksesta 18 oli ei-vastaavia ja 4 oli tyypittämättömiä; 15:ssä näistä 22 tapauksesta kyseessä oli A (H3N2) (11 tapausta Fluarix-ryhmässä ja 4 tapausta lumeryhmässä).
Tässä tutkimuksessa arvioitiin myös immunogeenisuutta.
Taulukko 4: Titterien geometriset keskiarvot (geom. ka) ja serokonversioprosentit rokotuksen jälkeen
Aikuiset (18–64 v)
Geom. ka (95 % lv)
541,0 (451,0; 649,0)
133,2 (114,6; 154,7)
242,8 (210,7; 279,7)
Serokonversioprosentti (95 % lv)
76,3 % (71,0; 81,1)
73,9% (68,4; 78,8)
85,2% (80,6; 89,1)
1mukana A/H1N1, A/H3N2 ja B (Victoria-tyyppi)
Rokotuksen jälkeiset seroprotektioprosentit olivat A/H1N1-viruksen suhteen 97,6 %, A/H3N2-viruksen suhteen 86,9 % ja B-viruksen (Victoria) suhteen 96,2 %.
Immunogeenisuus lapsilla ja aikuisilla:
Fluarix Tetra ‑rokotteen immunogeenisuutta arvioitiin hemagglutinaatiota inhiboivien (HI) vasta-aineiden titterin geometrisen keskiarvon (geom. ka) perusteella 28 vrk kuluttua viimeisestä annoksesta (lapset) tai päivänä 21 (aikuiset) ja HI-serokonversioprosentin perusteella (resiprokaalisen titterin 4-kertaistuminen tai nousu havaitsemisrajan alittavalta tasolta [< 10] tasolle ≥ 40).
Tutkimuksessa D-QIV-004 (6–35 kk ikäisillä lapsilla) arviointi toteutettiin 1 332 lapsen alakohortissa (johon kuului 753 lasta Fluarix Tetra ‑ryhmästä ja 579 lasta verrokkiryhmästä). Tulokset esitetään taulukossa 5.
D-QIV-004-tutkimuksessa arvioitiin 2 annoksen rokotussarjan vaikutusta immuunivasteeseen tilanteessa, jossa tutkittaville annettiin 1 vuoden kuluttua uusintarokotuksena 1 annos Fluarix Tetra ‑rokotetta D-QIV-009-tutkimuksessa. Tässä tutkimuksessa todettiin, että 6–35 kk ikäisillä lapsilla saavutettiin 7 päivän kuluessa rokotuksesta immunologinen muistivaste kaikkia neljää rokotekantaa kohtaan.
Fluarix Tetran immunogeenisuuden vertailukelpoisuutta Fluarix-rokotteeseen arvioitiin lapsilla tutkimuksessa D-QIV-003 (kussakin hoitoryhmässä noin 900 iältään 3 – < 18 vuoden ikäistä lasta, jotka saivat 1 tai 2 annosta jompaakumpaa rokotetta) ja aikuisilla tutkimuksessa D-QIV-008 (noin 1 800 iältään vähintään 18-vuotiasta tutkittavaa sai 1 annoksen Fluarix Tetra ‑rokotetta ja noin 600 tutkittavaa sai 1 annoksen Fluarix-rokotetta). Fluarix Tetra tuotti molemmissa tutkimuksissa vähintään samanveroisen immuunivasteen kuin Fluarix rokotteiden kolmea yhteistä viruskantaa kohtaan sekä Fluarixia paremman immuunivasteen Fluarix Tetra ‑rokotteessa lisäksi olevaa B-viruskantaa vastaan. Tulokset esitetään taulukossa 5.
Taulukko 5: Fluarix Tetra: Titterien geometriset keskiarvot (geom. ka) ja serokonversioprosentit rokotuksen jälkeen lapsilla (ikä 6–35 kk; 3 – < 18 v) ja 18 vuotta täyttäneillä aikuisilla (tutkimussuunnitelman mukainen ATP-kohortti)
6–35 kk ikäiset lapset (D-QIV-004)
Verrokit1
N = 750–753
N’ = 742–746
N = 578–579
N’ = 566–568
Geom. ka2 (95 % lv)
Serokonversioprosentti2
165,3 (148,6; 183,8)
80,2 % (77,2; 83,0)
12,6 (11,1; 14,3)
3,5 % (2,2;5,4)
132,1 (119,1; 146,5)
68,8 % (65,3; 72,1)
14,7 (12,9; 16,7)
4,2 % (2,7;6,2)
92,6 (82,3; 104,1)
69,3 % (65,8; 72,6)
9,2 (8,4; 10,1)
0,9 % (0,3;2,0)
121,4 (110,1; 133,8)
81,2 % (78,2; 84,0)
7,6 (7,0; 8,3)
2,3 % (1,2;3,9)
3 – < 18 v ikäiset lapset (D-QIV-003)
N’ = 790
N’ = 818
Serokonversioprosentti
91,4 % (89,2; 93,3)
89,9 % (87,6; 91,8)
72,3 % (69,0; 75,4)
70,7 % (67,4; 73,8)
70,0 % (66,7; 73,2)
68,5 % (65,2; 71,6)
72,5 % (69,3; 75,6)
37,0 % (33,7; 40,5)
18 vuotta täyttäneet aikuiset (D-QIV-008)
N = 1 809
N’ = 1 801
N’ = 605
77,5 % (75,5;79,4)
77,2 % (73,6; 80,5)
71,5 % (69,3;73,5)
65,8 % (61,9; 69,6)
58,1 % (55,8;60,4)
55,4 % (51,3; 59,4)
61,7 % (59,5;64,0)
45,6 % (41,6; 49,7)
N = Tutkittavat, joista saatavilla rokotuksen jälkeisiä tietoja (titterien geometrisia keskiarvoja varten)
N’ = Tutkittavat, joista saatavilla sekä rokotusta edeltäviä, että rokotuksen jälkeisiä tietoja (serokonversioprosentteja varten)
1 käytössä vertailurokote, joka ei ollut influenssarokote
2 immunogeenisuuden alakohorttiin perustuvat tulokset
3 B (Yamagata) ‑kanta ei ollut mukana Fluarix-rokotteessa
Rokotteen anto samanaikaisesti pneumokokkipolysakkaridirokotteiden kanssa:
Kliinisessä tutkimuksessa D-QIV-010, johon osallistui 356 iältään vähintään 50-vuotiasta influenssan ja pneumokokkitautien komplikaatioiden riskiryhmään kuuluvaa aikuista, tutkittaville annettiin Fluarix Tetra ‑rokote ja 23-valenttinen pneumokokkipolysakkaridirokote (PPV23) joko yhtä aikaa tai erikseen. Ennalta määrätyssä ensisijaisessa analyysissä arvioitiin immuunivastetta kaikkia neljää Fluarix Tetra ‑rokotekantaa kohtaan ja kuutta PPV23-rokotteen pneumokokkiserotyyppiä (1, 3, 4, 7F, 14 ja 19A) kohtaan ja todettiin, että immuunivaste oli vertailukelpoinen molemmissa hoitoryhmissä. Kun deskriptiivisessä analyysissä arvioitiin vielä kuutta muuta pneumokokkirokotteen serotyyppiä (5, 6B, 9V, 18C, 19F ja 23F), immuunivaste oli molemmissa ryhmissä samaa luokkaa; 91,7–100 % erillisten rokotuskertojen ryhmän tutkittavista ja 90,7–100 % samanaikaisesti rokotteet saaneen ryhmän tutkittavista saavutti seroprotektiiviset vasta-ainetasot näitä serotyyppejä vastaan.
Akuuttia toksisuutta, paikallista siedettävyyttä, toistuvan altistuksen aiheuttamaa toksisuutta sekä lisääntymis- ja kehitystoksisuutta koskevien konventionaalisten tutkimusten nonkliiniset tulokset eivät viittaa erityiseen vaaraan ihmisille.
α-tokoferyylivetysuksinaatti
Oktoksinoli-10
1 annos (neula) (13,88 €), 10 x 1 annos (neula) (113,34 €)
0,5 ml suspensiota esitäytetyssä ruiskussa (tyypin I lasia), jossa uppomäntä (harmaata butyylikumia) ja kärjen korkki (bromobutyylia ja synteettistä tyypin I polyisopreenikumia) neulalla tai ilman neulaa.
Pakkauskoot ovat seuraavat:
- mukana 1 neula: 1 kpl tai 10 kpl pakkaukset
- mukana 2 neulaa: 1 kpl pakkaus
- ilman neuloja: 1 kpl tai 10 kpl pakkaukset
Suspensio on väritön ja hieman opalisoiva.
Rokotteen on annettava lämmetä huoneenlämpöiseksi ennen käyttöä.
Ravista ennen käyttöä. Tarkista valmiste silmämääräisesti ennen antoa.
Esitäytetyssä ruiskussa olevan rokotteen anto-ohjeet
Kiinnitä neula ruiskuun seuraavan kuvan mukaisella tavalla.
Pidä ruiskua toisessa kädessä sylinteristä kiinni pidellen (vältä koskemasta ruiskun mäntään) ja poista ruiskun korkki kiertämällä sitä vastapäivään.
Kiinnitä neula ruiskuun kiertämällä neulaa myötäpäivään kiinni ruiskuun, kunnes tunnet neulan lukittuvan (ks. kuva).
Irrota neulansuojus. Suojus saattaa joskus olla hieman tiukassa.
Anna rokote.
1 annos, 10 x 1 annos